L'Ajuntament de Sagunt rep l'alumnat del programa Erasmus de l'IES Clot del Moro
18 d’octubre 2022

![](/media/55ajevjj/c_9320.jpg?width=850&height=566.9886363636364)

L'alcalde de Sagunt, Darío Moreno, i el regidor d'Educació, José Manuel Tarazona, han rebut i donat la benvinguda este matí en el Consistori als i a les participants en el programa Erasmus de l'IES Clot del Moro. Els i les alumnes provenen de la localitat francesa de Cahors i estaran en el municipi del 17 al 21 d'octubre.

L'alcalde de Sagunt, Darío Moreno, ha explicat: **«Sagunt és una ciutat que es pren molt seriosament el programa Erasmus, molts instituts i escoles participen en el programa Erasmus i jo crec que això ens fa una ciutat més rica, perquè al final vivim en un món globalitzat i cada vegada més internacional i és molt important tindre contacte amb altres països, sobretot amb aquells països amb els quals tenim més coses en comú, i per descomptat, considerem a França un país germà»**.

Per la seua part, el regidor delegat d'Educació, José Manuel Tarazona, ha glossat la mil·lenària història del municipi: **«Han passat moltes cultures per ací (ibers, romans, àrabs…) i religions (cristiana, musulmana, judaica) que van anar conformant els diferents estrats culturals fins a arribar als nostres dies, i sempre ha sigut una ciutat amable, oberta, i volem continuar sent-ho, també en matèria educativa»**, mantenia. Per a l'edil **«és fonamental, i més hui dia, conforme està la situació a Europa, que esta convivència i esta germanor continue unint als pobles, i això fonamentalment es construïx des de l'educació i des del coneixement de les persones»** amb qui es conviu **«en un mateix espai territorial, econòmic, social i cultural»**.

Tarazona ha elogiat també el paper de l'IES Clot del Moro en matèria d'intercanvi en definir este centre educatiu del municipi com **«un dels instituts més actius en matèria d'interrelacions amb altres països europeus»**.

![](/media/5rgh0qqa/c_9290.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/recepcio-alumnat-erasmus-franca-ies-clot-del-moro-sagunt-2022-10-18/ "Facebook")
*   [](http://twitter.com/share?url=https://aytosagunto.es/va/actualitat/recepcio-alumnat-erasmus-franca-ies-clot-del-moro-sagunt-2022-10-18/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/recepcio-alumnat-erasmus-franca-ies-clot-del-moro-sagunt-2022-10-18/ "Linked In")
*   [](mailto:?body=https://aytosagunto.es/va/actualitat/recepcio-alumnat-erasmus-franca-ies-clot-del-moro-sagunt-2022-10-18/)